De fleste detaljer om Neairas biografi kommer fra anklagetalen fra rettssaken som ble ført av motstandere av hennes partner Stefanos. Andre detaljer fra rettssaken, inkludert talen for hennes forsvar, har ikke blitt bevart. Rettsreglene i Athen i klassisk tid var ikke bundet av strenge regler om bevis. Isteden ble det forsøkt å overbevise juryen om at den motsatte side ikke var til å stole på og således i stand til å begå overtredelser grunnet deres dårlige moralske karakter. Vitnemål fra anklager er således ikke en pålitelig kilde om Neairas biografi, men hva den mannlige taleskriveren betraktet som skammelig og skjendig, dog plausibelt. Den fremste verdi de bevarte rettsdokumentet har er innsikt i skikkene og holdningene til sexhandelen i Athen i antikken.